Biroul Regional pentru Cooperare Transfrontalieră Călărași pentru granița România-Bulgaria (BRCT Călărași), lansează un anunț pentru achiziționarea de servicii de laborator pentru realizarea determinărilor necesare în vederea stabilirii cantității de piatră spartă pusă în operă în cadrul lucrărilor de execuție realizate pentru următorul obiectiv de investiție, finanțat în cadrul Programului Interreg V-A România - Bulgaria:

*“Reabilitarea drumului municipal PVN 3123 - / III – 304, Tranchovitsa – Novachene / - Batsova Mahala – limita municipalității (Nikopol – Pleven) – Slavianovo / PVN 2145/” localizat în Districtul Pleven, Municipalitatea Nikopol, Bulgaria.*

**Cod CPV:**

71900000-7 – Servicii de laborator

1. **Descrierea serviciului:**

Servicii de laborator pentru realizarea determinărilor necesare pentru stabilirea cantității de piatră spartă pusă în operă în cadrul lucrărilor de execuție realizate de beneficiarul Municipalitatea Nikopol, în cadrul proiectului cod e-MS RoBg 132 “*I-TeN: Improved tertiary nodes Turnu Magurele - Nikopole for sustainable development of the region, for a better connection to TEN-T infrastructure*”, finanțat în cadrul Interreg V-A România – Bulgaria, pentru obiectivul de investiție:

“Reabilitarea drumului municipal PVN 3123 - / III – 304, Tranchovitsa-Novachene / - Batsova Mahala – limita municipalității (Nikopol – Pleven) – Slavianovo / PVN 2145/”.

1. **Activitățile serviciului**

Activitățile minime pe care Prestatorul le va efectua în scopul realizării determinărilor necesare pentru stabilirea cantității de piatră spartă pusă în operă de către constructor în cadrul obiectivului de investiție menționat la pct. 1,  sunt descrise în cele ce urmează, fără a se limita la acestea:

* 1. Deplasarea la amplasamentul investiției (secțiunile de drum municipal PVN 3123 - / III – 304, Tranchovitsa-Novachene / - Batsova Mahala – limita municipalității (Nikopol – Pleven) – Slavianovo / PVN 2145, localizat în municipalitatea Nikopol, districtul Pleven, Bulgaria), cu utilajele și echipamentele necesare pentru prelevare de probe, în vederea realizării determinărilor prevăzute la pct. 2.2;
  2. Prelevare de carote tip sondaje, de pe secțiunile de drum, conform reglementărilor naționale în vigoare în Bulgaria (standarde, proceduri, etc), astfel: Km 0+000 – 4+958 – minimum 6 carote tip sondaj de 100 mm;

Prelevarea probelor se va face în condițiile prevăzute de standardele în vigoare și în condițiile stabilite de legislația națională din Bulgaria privind realizarea expertizelor tehnice.

Contractantul va asigura îndeplinirea tuturor condițiilor legale și procedurale necesare pentru prelevarea probelor în vederea analizării ulterioare a acestora într-un laborator autorizat și acreditat în condițiile prevăzute de legislația națională din Bulgaria. În acest sens, dacă pentru prelevarea probelor este necesară obținerea de avize / autorizații, contractantul are obligația obținerii acestora.

În vederea prelevării probelor, contractantul are obligația de a informa autoritatea contractantă cu privire la data și ora la care se va deplasa la amplasamentul investiției pentru prelevarea probelor, informare ce va fi transmisă autorității contractante, pe e-mail, cu cel puțin 2 zile lucrătoare înainte de data prevăzută. Autoritatea contractantă își rezervă dreptul de a trimite reprezentanții săi pentru a asista la prelevarea probelor menționate mai sus, la locul, data și ora anunțate de contractant. De asemenea, autoritatea contractantă va depune toate diligențele necesare pentru obținerea acordului proprietarului drumului, Municipalitatea Nikopol pentru prelevarea probelor la data și ora ce vor fi notificate de către contractant.

2.3 Pregătirea probelor prelevate pentru testele de laborator și efectuarea analizei probelor prelevate din cadrul secțiunilor de drum (așa cum sunt prevăzute la pct. 2.1 și 2.2) într-un laborator care deține toate autorizațiile și acreditările pentru efectuarea de teste prin încercări de laborator pentru controlul calității lucrărilor de construcție / modernizare / reabilitare a drumurilor municipale, așa cum sunt acestea prevăzute de reglementările naționale în vigoare din Bulgaria. Pentru fiecare probă prelevată se vor realiza toate determinările necesare în vederea stabilirii cantității de piatră spartă pusă în operă în cadrul lucrărilor de execuție menționate la pct. 2.1 și 2.2.

* 1. Elaborarea și transmiterea către Beneficiar, în termenele contractuale, a unui raport de analiză centralizat, care să cuprindă cel puțin următoarele:
     1. pozițiile kilometrice ale probelor prelevate,
     2. determinările de laborator realizate și rezultatele acestora pentru fiecare probă prelevată,
     3. o concluzie generală, bazată pe rezultatele determinărilor prevăzute la pct. 2.4.2, privind cantitatea de piatră spartă pusă în operă în cadrul lucrărilor de execuție efectuate pentru realizarea investiției ”Reabilitare drum municipal PVN 3123 - / III – 304, Tranchovitsa-Novachene / - Batsova Mahala – limita municipalității (Nikopol – Pleven) – Slavianovo / PVN 2145/.

Raportul va fi elaborat în limba bulgară, în format electronic și va fi predat autorității contractante, atât în format hârtie, prin poștă sau curier, semnat de către expertul care a întocmit raportul, cât și în format electronic, Word pe e-mail. Raportul de expertiză tehnică va avea la bază rezultatele analizelor de laborator efectuate pentru fiecare probă prelevată urmând a fi anexate în original în anexa raportului, împreună cu copii ale documentelor relevante care certifică autorizarea / certificarea laboratorului pentru realizarea prelevării și analizei probelor, conform legislației naționale din Bulgaria.

* 1. Asigurarea de asistență post execuție a raportului de analiză, urmând să clarifice orice aspect solicitat de autoritatea contractantă cu privire la acest raport în termen de maximum 5 zile lucrătoare de la data solicitării clarificărilor de către autoritatea contractantă.

1. **Condiții de participare:**
   1. Operatorii economici vor face dovada deținerii tuturor avizelor și autorizațiilor prevăzute de legislația națională din Bulgaria cu privire la exercitarea activităților specifice analizelor de laborator pentru lucrările de construcție / modernizare / reabilitare a drumurilor, inclusiv cerințele privind înscrierea în registre profesionale și sau comerciale.

În acest sens se vor prezenta documente care atestă capacitatea de realizare a activităților ce fac obiectul achiziției, în conformitate cu legislația națională din Bulgaria, sub formă de avize / atestate / autorizații (se vor depune copii ale documentelor originale, certificate de către ofertant prin aplicarea mențiunii ”conform cu originalul”). Pentru semnarea contractului pentru servicii, se vor prezenta originalele documentelor depuse la sediul autorității contractante sau se vor transmite în copie legalizată (certificată de un notar autorizat) transmise prin posta / curier către autoritatea contractantă.

* 1. Vor fi excluși din procedura de atribuire toți ofertanții, terții susținători și subcontractanții care nu dovedesc deținerea avizelor și autorizațiilor prevăzute la pct. 3.1

1. **Valoarea estimată:**

4,500 Euro, fără TVA.

1. **Contractul de achiziție:**

Încheierea contractului: Contractul se va încheia într-un termen de maximum 2 zile lucrătoare de la data la care autoritatea contractantă va notifica ofertantul câștigător cu privire la desemnarea ofertei câștigătoare.

Durata de execuție a contractului: Contractul de prestări servicii va fi încheiat pentru o perioadă de 30 de zile, începând de la data semnării, termenul de livrare a raportului final de expertiză tehnică fiind de maximum 20 zile lucrătoare de la data semnării contractului.

Oferta câștigătoare va fi cea care va îndeplini cerințele din anunț și va avea cel mai mic preț.

Plata se va face prin OP, în termen de 15 zile lucrătoare de la prestarea serviciilor, recepția raportului și primirea facturii fiscale.

Ofertele se depun până la data de 19 februarie 2021 ora 10:00 la adresele de e-mail: info@calarasicbc.ro și sorin.dalimon@calarasicbc.ro.